मोहल्ला पश्चिमी दीक्षिताना निवासी लक्ष्मीनारायण गुप्त के पुत्र प्रेम नारायण 22 जून को अपनी क्वालिस कार यूपी 31एच/9700 से पूरनपुर की ओर जा रहे थे। पूरनपुर से पांच किमी पहले उनकी कार एक साइकिल सवार को बचाने के चक्कर में ट्रैक्टर से टकरा गई। जिसमें कार अनियंत्रित होकर पेड़ से टकरा गई। जिससे उसके परखच्चे उड़ गए। दुर्घटना में प्रेमनारायण गुप्ता घायल हो गए। अस्पताल में उनका इलाज चल रहा था जहां हालत में कोई सुधार न होने पर मंगलवार रात उनकी मौत हो गई। पुलिस ने शव सील कर पोस्टमार्टम के लिए भेज दिया है।